ระเบียบองค์การบริหารส่วนตำบลบ้านฝางระเบียบองค์การบริหารส่วนตำบลบ้านฝางว่าด้วยข้อมูลข่าวสารของราชการพ.ศ. ๒๕๕๓[๑] ด้วย องค์การบริหารส่วนตำบลบ้านฝาง ได้ให้การบริการ การจัดระบบ การขอการอนุญาต และการบริการข้อมูลข่าวสารของราชการที่อยู่ในความรับผิดชอบขององค์การบริหารส่วนตำบลบ้านฝาง เพื่อให้เป็นไปด้วยความเรียบร้อยรวดเร็ว และสอดคล้องกับเจตนารมณ์ของกฎหมายว่าด้วยข้อมูลข่าวสารของราชการในการรับรองสิทธิของประชาชนในการรับรู้ข้อมูลข่าวสารที่อยู่ในความครอบครองของหน่วยงานของรัฐอาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ ประกอบกับข้อ ๔ ของประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ พ.ศ. ๒๕๔๑ และมาตรา ๕๙ (๔) (๖)แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ นายกองค์การบริหารส่วนตำบลบ้านฝางจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบองค์การบริหารส่วนตำบลบ้านฝาง ว่าด้วยข้อมูลข่าวสารของราชการ พ.ศ.๒๕๕๓ข้อ ๒ ระเบียบนี้ให้ใช้บังคับตั้งแต่วันถัดจากประกาศไว้โดยเปิดเผยณ สำนักงานองค์การบริหารส่วนตำบลบ้านฝางเป็นต้นไปข้อ ๓ บรรดาระเบียบข้อบังคับ หรือคำสั่งอื่นใดขององค์การบริหารส่วนตำบลบ้านฝางในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้หน่วยงานของรัฐ หมายความว่าองค์การบริหารส่วนตำบลบ้านฝางข้อมูลข่าวสาร หมายความว่าสิ่งที่สื่อความหมายให้รู้เรื่องราว ข้อเท็จจริง ข้อมูลหรือสิ่งใด ๆไม่ว่าการสื่อความหมายนั้นจะทำได้โดยสภาพของสิ่งนั้นเอง หรือโดยผ่านวิธีการใด ๆและไม่ว่าจะได้จัดทำไว้ในรูปของเอกสาร แฟ้ม รายงาน หนังสือ แผนผัง แผนที่ ภาพวาดภาพถ่าย ฟิล์มการบันทึกภาพ หรือเสียง การบันทึกโดยเครื่องคอมพิวเตอร์หรือวิธีอื่นใดที่ทำให้สิ่งที่บันทึกไว้ปรากฏข้อมูลข่าวสารของราชการ หมายความว่าข้อมูลข่าวสารที่อยู่ในความครอบครอง หรือควบคุมดูแลของหน่วยงานของรัฐไม่ว่าจะเป็นข้อมูลข่าวสารเกี่ยวกับการดำเนินงานของรัฐหรือข้อมูลข่าวสารเกี่ยวกับเอกชนข้อมูลข่าวสารส่วนบุคคล หมายความว่าข้อมูลข่าวสารที่เกี่ยวกับสิ่งเฉพาะตัวของบุคคล เช่น การศึกษา ฐานะการเงิน ประวัติสุขภาพประวัติอาชญากรรม หรือประวัติการทำงานบรรดาที่มีชื่อของผู้นั้น หรือมีหมายเลข รหัสหรือสิ่งบอกลักษณะอื่นที่ทำให้รู้ตัวผู้นั้นได้ เช่น ลายพิมพ์นิ้วมือแผ่นบันทึกลักษณะเสียงของคนหรือรูปถ่ายและให้หมายความรวมถึงข้อมูลข่าวสารเกี่ยวกับสิ่งเฉพาะตัวของผู้ที่ถึงแก่กรรมแล้วด้วยเจ้าหน้าที่ของรัฐ หมายความว่าผู้ซึ่งปฏิบัติงานให้แก่หน่วยงานของรัฐคนต่างด้าว หมายความว่าบุคคลธรรมดาที่ไม่มีสัญชาติไทยและไม่มีถิ่นที่อยู่ในประเทศไทย และนิติบุคคลดังต่อไปนี้(๑) บริษัทหรือห้างหุ้นส่วนที่มีทุนเกินกึ่งหนึ่งเป็นคนต่างด้าว ใบหุ้นชนิดออกให้แก่ผู้ถือให้ถือว่าใบหุ้นนั้นคนต่างด้าวเป็นผู้ถือ(๒) สมาคมที่มีสมาชิกเกินกึ่งหนึ่งเป็นคนต่างด้าว(๓) สมาคมหรือมูลนิธิที่มีวัตถุประสงค์เพื่อประโยชน์ของคนต่างด้าว(๔) นิติบุคคลตาม (๑) (๒) (๓) หรือนิติบุคคลอื่นใดที่มีผู้จัดการหรือกรรมการเกินกึ่งหนึ่งเป็นคนต่างด้าวนิติบุคคลตามวรรคหนึ่ง ถ้าเข้าไปเป็นผู้จัดการ กรรมการ สมาชิกหรือมีทุนในนิติบุคคลอื่น ให้ถือว่าผู้จัดการ กรรมการ สมาชิกหรือเจ้าของทุนดังกล่าวเป็นคนต่างด้าวข้อ ๕ ให้นายกองค์การบริหารส่วนตำบลบ้านฝางรักษาการตามระเบียบนี้และให้มีอำนาจออกประกาศ หรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหา หรืออุปสรรคในการปฏิบัติตามระเบียบให้นายกองค์การบริหารส่วนตำบลบ้านฝางมีอำนาจตีความและวินิจฉัยสั่งการตามที่เห็นสมควรหมวด ๑คณะกรรมการข้อมูลข่าวสารองค์การบริหารส่วนตำบลบ้านฝาง ข้อ ๖ ให้มี คณะกรรมการข้อมูลข่าวสารองค์การบริหารส่วนตำบลบ้านฝาง ประกอบด้วย(๑) ปลัดองค์การบริหารส่วนตำบลบ้านฝาง ประธานกรรมการ(๒)รองปลัดองค์การบริหารส่วนตำบลบ้านฝาง กรรมการ(๓) หัวหน้าส่วนโยธา กรรมการ(๔) หัวหน้าส่วนการศึกษา ศาสนา และวัฒนธรรม กรรมการ(๕) หัวหน้าส่วนการคลัง กรรมการ(๖) นิติกร กรรมการ/เลขานุการ(๗) เจ้าหน้าที่บันทึกข้อมูล ผู้ช่วยเลขานุการข้อ ๗ ให้คณะกรรมการข้อมูลข่าวสารองค์การบริหารส่วนตำบลบ้านฝางมีอำนาจหน้าที่ ดังต่อไปนี้(๑) กำหนดมาตรการเกี่ยวกับการบริการ การจัดระบบการขออนุญาตและการบริการข้อมูลข่าวสาร(๒) ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์ และการเผยแพร่(๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาข้อมูลข่าวสารที่ไม่ต้องเปิดเผย หรือข้อมูลข่าวสารที่เป็นความลับของทางราชการ(๔)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๕) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน(๖)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๗)ให้มีอำนาจหน้าที่ในการวินิจฉัยเรื่องร้องเรียนคำร้องขอหรืออุทธรณ์เกี่ยวกับข้อมูลข่าวสารขององค์การบริหารส่วนตำบลบ้านฝางและเสนอผลพิจารณาตัดสินการร้องเรียนการร้องขอหรืออุทธรณ์ดังกล่าวว่าควรเปิดเผยหรือไม่ควรเปิดเผยแก่นายกองค์การบริหารส่วนตำบลบ้านฝางหรือผู้ได้รับมอบหมาย(๘)แต่งตั้งคณะอนุกรรมการหรือคณะทำงานเพื่อพิจารณาหรือเสนอความเห็นในเรื่องใดเรื่องหนึ่งหรือมอบหมายให้ปฏิบัติอย่างใดอย่างหนึ่งที่เกี่ยวกับพระราชบัญญัติข้อมูลข่าวสารของราชการพ.ศ. ๒๕๔๐(๙) เชิญบุคคลใดมาสอบถามหรือชี้แจงให้ความเห็นเกี่ยวกับข้อมูลข่าวสาร(๑๐) ปฏิบัติงานอื่น ๆตามที่นายกองค์การบริหารส่วนตำบลบ้านฝางมอบหมายตามพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๘ การประชุมคณะกรรมการข้อมูลข่าวสารองค์การบริหารส่วนตำบลบ้านฝางต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมด จึงเป็นองค์ประชุมถ้าประธานกรรมการ หรือรองประธานกรรมการไม่มาประชุมหรือไม่อยู่ในที่ประชุม ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งมีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๙ ให้นำความใน ข้อ๘ มาใช้บังคับการประชุมคณะอนุกรรมการ หรือคณะทำงานที่คณะกรรมการข้อมูลข่าวสารองค์การบริหารส่วนตำบลบ้านฝางแต่งตั้งโดยอนุโลมด้วยข้อ ๑๐ มติของคณะกรรมการข้อมูลข่าวสารองค์การบริหารส่วนตำบลบ้านฝางต้องได้รับความเห็นชอบจากนายกองค์การบริหารส่วนตำบลบ้านฝางก่อนจึงจะดำเนินการตามมตินั้นหมวด ๒การจัดระบบข้อมูลข่าวสาร ข้อ ๑๑ ให้ส่วนราชการในองค์การบริหารส่วนตำบลบ้านฝางจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการ กฎหมายอื่น และระเบียบของราชการข้อ ๑๒ ในการดำเนินงานตามข้อ๑๑ ให้ส่วนราชการในองค์การบริหารส่วนตำบลบ้านฝางจัดให้มีเจ้าหน้าที่เพื่อควบคุมดูแลตรวจสอบ ติดตาม และประสานงานในการดำเนินงานดังกล่าว ให้เป็นไปด้วยความเรียบร้อยรวมทั้งรับผิดชอบในการพิจารณาให้บริการข้อมูลข่าวสารอื่น ๆ ที่อยู่ในความครอบครองหรือควบคุมดูแลหมวด ๓การขอข้อมูลข่าวสารและการอนุญาต ข้อ ๑๓ ให้หน่วยงานของรัฐข้าราชการ พนักงานหรือลูกจ้าง ของหน่วยงานของรัฐ หรือบุคคลที่ประสงค์จะเข้าตรวจดูศึกษา ค้นคว้าหรือขอสำเนาข้อมูลข่าวสาร ทำหนังสือ หรือยื่นคำขอเป็นลายลักษณ์อักษรพร้อมทั้งแสดงเหตุผล และความจำเป็นต่อนายกองค์การบริหารส่วนตำบลบ้านฝาง หรือผู้มีอำนาจอนุญาตสำหรับกรณีจำเป็น หรือเร่งด่วนอาจขอด้วยวาจาหรือทางโทรสารก็ได้โดยให้แจ้งชื่อ ตำแหน่ง และที่อยู่ของผู้ขอด้วยการขอข้อมูลข่าวสารการอนุญาตและกำหนดระยะเวลาการให้บริการข้อมูลข่าวสารให้เป็นไปตามหลักเกณฑ์ท้ายระเบียบนี้เว้นแต่กรณีการมีคำสั่งให้เปิดเผยข้อมูลข่าวสารตามมาตรา ๑๕แห่งพระราชบัญญัติข้อมูลข่าวสารของราชการ พ.ศ. ๒๕๔๐ เป็นการทั่วไปหรือเฉพาะแก่บุคคลใดให้เป็นอำนาจของนายกองค์การบริหารส่วนตำบลบ้านฝางหรือปลัดองค์การบริหารส่วนตำบลบ้านฝางข้อ ๑๔ ข้อมูลข่าวสารใดหากมีกฎหมายระเบียบอื่น หรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยข้อ ๑๕ วิธีการปฏิบัติในการขอเข้าตรวจดูข้อมูลข่าวสารของราชการที่ไม่ได้กำหนดไว้ในระเบียบนี้ให้ปฏิบัติตามวิธีการที่คณะกรรมการข้อมูลข่าวสารของราชการตามพระราชบัญญัติข้อมูลข่าวสารของราชการ พ.ศ. ๒๕๔๐ กำหนดไว้หมวด ๔การบริการข้อมูลข่าวสาร ข้อ ๑๖ให้ส่วนราชการในองค์การบริหารส่วนตำบลบ้านฝางรวบรวมจัดเตรียมและจัดให้มีข้อมูลข่าวสารที่ดำเนินการเสร็จแล้วและอยู่ในความรับผิดชอบ เพื่อเผยแพร่ตรวจดู และศึกษา ค้นคว้า ตลอดจนจัดหาและจัดทำสำเนาข้อมูลข่าวสารดังกล่าวตามกฎหมายข้อมูลข่าวสารของราชการการบริการข้อมูลข่าวสาร นอกจากที่กล่าวในวรรคหนึ่งให้เป็นไปตามคำแนะนำ หรือความเห็นของคณะกรรมการข้อมูลข่าวสารองค์การบริหารส่วนตำบลบ้านฝางข้อ ๑๗ ข้อมูลข่าวสารที่อยู่ระหว่างดำเนินการให้ถือปฏิบัติตามข้อ ๑๖ โดยอนุโลมเว้นแต่เป็นเรื่องลับตามระเบียบว่าด้วยการรักษาความลับของทางราชการ พ.ศ. ๒๕๔๔หรือเป็นเรื่องที่ไม่ต้องเปิดเผย ตามกฎหมายว่าด้วยข้อมูลข่าวสารของราชการ หรือผู้มีอำนาจอนุญาตตามข้อ๑๓ วรรค ๓ข้อ ๑๘ การเรียกเก็บค่าธรรมเนียมการขอสำเนา หรือการขอสำเนาที่มีคำรับรองถูกต้องของข้อมูลข่าวสารให้เป็นไปตามคณะกรรมการข้อมูลข่าวสารองค์การบริหารส่วนตำบลบ้านฝางและตามประกาศคณะกรรมการข้อมูลข่าวสารของราชการเรื่อง การเรียกเก็บค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการการพิจารณายกเว้นหรือลดอัตราค่าธรรมเนียมและค่าใช้จ่ายเป็นการเฉพาะกรณีจะคำนึงถึงการช่วยเหลือผู้มีรายได้น้อยประกอบด้วยก็ได้ ทั้งนี้ให้อยู่ในดุลยพินิจของนายกองค์การบริหารส่วนตำบลบ้านฝางหรือผู้ซึ่งนายกองค์การบริหารส่วนตำบลบ้านฝางมอบหมายการรับรองสำเนาข้อมูลข่าวสารตามวรรคหนึ่งให้พนักงานองค์การบริหารส่วนตำบลบ้านฝางที่รับผิดชอบข้อมูลข่าวสารนั้นตั้งแต่ระดับ ๒ หรือเทียบเท่าขึ้นไปเป็นผู้รับรอง โดยลงลายมือชื่อพร้อมทั้งชื่อตัว ชื่อสกุลและตำแหน่ง ตลอดจนวัน เดือน ปี ให้ชัดเจน ทั้งนี้ให้รับรองตามจำนวนที่ผู้ยื่นคำขอขอให้รับรองข้อ ๑๙ รายได้จากการเรียกเก็บค่าธรรมเนียมตามข้อ๑๘ ให้ถือว่าเป็นรายได้ขององค์การบริหารส่วนตำบลบ้านฝางข้อ ๒๐ การบริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีเร่งด่วน ให้คำนึงถึงความสิ้นเปลือง เช่นจำนวนข้อมูลข่าวสาร ระยะเวลา และค่าใช้จ่ายในการส่ง ทั้งนี้ให้หัวหน้าส่วนหรือเทียบเท่าหัวหน้าส่วนขึ้นไปเป็นผู้พิจารณาอนุญาตข้อ ๒๑ การบริการข้อมูลข่าวสารให้ดำเนินการจัดหาข้อมูลข่าวสารนั้นให้แก่ผู้ขอภายในเวลาอันสมควร เว้นแต่ผู้นั้นขอจำนวนมากหรือบ่อยครั้งโดยไม่มีเหตุอันสมควรหมวด ๔สถานที่บริการข้อมูลข่าวสาร ข้อ ๒๒ ให้จัดตั้งศูนย์ข้อมูลข่าวสารขององค์การบริหารส่วนตำบลบ้านฝางขึ้นอยู่ในความรับผิดชอบควบคุมดูแลของสำนักปลัด เพื่อให้บริการข้อมูลข่าวสารของราชการไว้ให้ประชาชนเข้าตรวจดูศึกษา ค้นคว้า ตลอดจนเผยแพร่ รวมทั้งปฏิบัติหน้าที่ให้เป็นไปตามระเบียบนี้และตามกฎหมายว่าด้วยข้อมูลข่าวสารของราชการให้ศูนย์บริการข้อมูลข่าวสารองค์การบริหารส่วนตำบลบ้านฝางมีหน้าที่เพิ่มเติม ดังต่อไปนี้(๑) ให้จัดทำสมุดทะเบียนสำหรับผู้เข้าตรวจดูข้อมูลข่าวสารที่แสดงไว้เพื่อเป็นหลักฐานของทางราชการ(๒)ให้บริการข้อมูลข่าวสารที่อยู่ระหว่างดำเนินการของหน่วยงานในองค์การบริหารส่วนตำบลบ้านฝางและข้อมูลข่าวสารที่ดำเนินการเสร็จแล้ว(๓) เป็นศูนย์ประสานงานกับหน่วยงานในองค์การบริหารส่วนตำบลบ้านฝางเพื่อให้บริการข้อมูลข่าวสาร(๔) จัดทำรายงานเกี่ยวกับการให้บริการข้อมูลข่าวสารตามระเบียบนี้เสนอผู้บริหารท้องถิ่นอย่างน้อยปีละ ๑ ครั้งให้แต่ละส่วนราชการ ในสำนักงานองค์การบริหารส่วนตำบลบ้านฝางรวบรวมและจัดส่งข้อมูลข่าวสารต่าง ๆ ให้ศูนย์บริการข้อมูลข่าวสารขององค์การบริหารส่วนตำบลบ้านฝางและมีหน้าที่ตามวรรคหนึ่ง (๑) (๒) (๓) (๔)ในส่วนที่เกี่ยวข้องกับงานที่รับผิดชอบด้วยข้อ ๒๓ ศูนย์ข้อมูลข่าวสารขององค์การบริหารส่วนตำบลบ้านฝางตั้งอยู่ที่บริเวณ ชั้น ๑ สำนักปลัดสำนักงานองค์การบริหารส่วนตำบลบ้านฝาง เลขที่๒๒๕ หมู่ที่ ๖ บ้านหนองแวงคู ตำบลบ้านฝาง อำเภอกระนวน จังหวัดขอนแก่น รหัสไปรษณีย์๔๐๑๗๐ หรือติดต่อที่หมายเลขโทรศัพท์ ๐๔๓-๓๕๘๐๖๕ หรือโทรสาร ๐๔๓-๓๕๘๐๖๕และสามารถเข้าตรวจดูข้อมูลข่าวสารทาง Internet ได้ที่เว็บไซต์ WWW.Banfangkn.go.thประกาศณ วันที่ ๒๑ กรกฎาคม พ.ศ. ๒๕๕๓วิรัตน์สายประดิษฐ์นายกองค์การบริหารส่วนตำบลบ้านฝาง[เอกสารแนบท้าย]๑. หลักเกณฑ์การขอข้อมูลข่าวสาร การอนุญาตและกำหนดระยะเวลาให้บริการข้อมูลข่าวสาร ท้ายระเบียบองค์การบริหารส่วนตำบลบ้านฝางว่าด้วยข้อมูลข่าวสารของราชการ พ.ศ. ๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๒๔ มกราคม ๒๕๕๔ณัฐวดี/ตรวจ๒๔ มกราคม ๒๕๕๔[๑] ราชกิจจานุเบกษาเล่ม ๑๒๘/ตอนที่ ๘ ง/หน้า ๑/๑๓ มกราคม ๒๕๕๔